beising av metaller
Store norske leksikon,Teknologi og industri,Industri,Metallarbeid
Beising av metaller innebærer fjerning av belegg som glødeskall, kalkavleiringer og saltavleiringer på metall ved hjelp av syre, vanligvis fortynnet saltsyre eller svovelsyre.
Beising brukes som renseprosess før galvanisering og annen overflatebehandling.Mest brukt til beising er fortynnet svovelsyre, noen ganger saltsyre. Det tilsettes alltid en inhibitor som reduserer angrepet på grunnmaterialet. Beising kan også være en syrebehandling som løser ut en av komponentene i en legering, for eksempel at 830 sølv gjøres hvitere når kobberet i overflaten løses ut. Les mer i Store norske leksikon metallurgi